**Republika Slovenija, Ministrstvo za gospodarski razvoj in tehnologijo, Kotnikova ulica 5, Ljubljana**

**Javni razpis Podpora inovativnim ekosistemom ekonomsko-poslovne infrastrukture**

**NAVODILA ZA ODDAJO VLOGE PREKO SPLETNE APLIKACIJE**

***NAČIN PRIJAVE V SPLETNO APLIKACIJO***

**V okviru Javnega razpisa Podpora inovativnim ekosistemom ekonomsko-poslovne infrastrukture mora posamezen prijavitelj vlogo oddati preko spletne aplikacije, ki je dosegljiva na spletnem naslovu https://www.erazpis.si.**

Prijavitelj se na spletni naslov registrira z uporabo elektronskega naslova prijavitelja in matično številko prijavitelja.

Prijavitelj mora najprej potrditi registracijo in aktivirati svoje uporabniško ime. Po registraciji portal pošlje elektronsko sporočilo za aktivacijo s spletnega naslova odzivnik@erazpis.si. V elektronskem sporočilu so povezava na aktivacijo uporabniškega računa, uporabniško ime in geslo.

Včasih se lahko zgodi, da bo odjemalec za spletno pošto aktivacijsko spletno sporočilo vrgel med nezaželeno pošto (spam). Če ob aktivaciji prijavitelj ne bo prejel pošte s portala, mora prijavitelj pregledati še mape z neželeno pošto in označiti, da sporočilo ne sodi sem, ampak v nabiralnik. Brez aktivacije uporabniškega imena uporaba aplikacije ni možna.

Geslo lahko prijavitelj zamenja, če izbere možnost »Ste mogoče pozabili geslo«.

En prijavitelj se lahko v spletno aplikacijo registrira zgolj enkrat. Na javni razpis lahko en prijavitelj odda le eno vlogo za en projekt.

Datum oddaje vloge v spletni aplikaciji se šteje za datum oddaje vloge. Kot pravočasne bodo upoštevane vloge, ki bodo v spletni aplikaciji oddane do vključno dne 29. 4. 2022 (prvi rok) oz. dne 19. 5. 2023 (drugi rok). Po oddaji vloge popravki niso možni.

V spletni aplikaciji bo lahko vidnih več aktualnih javnih razpisov MGRT. Prijavitelj izbere ustrezen javni razpis, to je JR EPI NOO Javni razpis podpora inovativnim ekosistemom ekonomsko-poslovne infrastrukture, klik na gumb »Preberi več…«. S klikom na ta gumb se odpre novo okno, kjer so navedeni osnovni podatki o javnem razpisu.

Prijavitelj z vnosom podatkov o projektu, ki je predmet prijave na javni razpis, prične tako, da klikne na gumb »Začni novo vlogo«.

***IZPOLNJEVANJE POLJ V SPLETNI APLIKACIJI***

Spletna aplikacija je sestavljena iz večih »strani« vloge:

1. Podatki o prijavitelju;
2. Podatki o projektu;
3. Podatki o investiciji;
4. Cilji in kazalniki;
5. Podatki za ocenjevanje ter
6. Končni pregled.

Prijavitelj podatke o projektu vnaša od strani 1 do strani 2. Podatki se vnesejo v vsa polja vloge za posamezen projekt.

V spletno aplikacijo so vgrajeni določeni parametri, ki preverjajo ustreznost ter pravilnost vnesenih podatkov. Na desni strani spletne aplikacije je opaziti gumb »Preveri podatke«. S klikom na ta gumb se izvede preveritev vnesenih podatkov oz. t.i. validacija podatkov.

Validacija vedno preveri podatke v celotni vlogi, ne samo tiste strani, na kateri se trenutno dela. Priporočamo, da se ob koncu vnosa podatkov na posamezni strani vloge klikne na gumb »Preveri podatke«, nato pa se shrani osnutek, če je vse v redu na strani in nikjer ni nobenega klicaja, ki označuje napako. Potrebno je poudariti, da validacija preverja podatke o vlogi na različnih straneh spletne aplikacije, zato včasih javlja napako zgolj iz razloga, ker podatki še niso v celoti vneseni. Ko prijavitelj vnese vse podatke o projektu, mora ponovno izvesti validacijo. V primeru, da so podatki ustrezni in spletna aplikacija ne javlja napak, lahko prijavitelj odda vlogo (po oddaji vloge popravki niso več možni, razen na poziv MGRT).

**POMEMBNO!** Podatki, ki so vneseni v spletno aplikacijo, se morajo skladati s podatki iz investicijske dokumentacije (v kolikor je imel prijavitelj že pred objavo javnega razpisa izdelan DIIP in IP, naj z novelacijo IP ustrezno uredi vse zahteve v okviru javnega razpisa (vrednost projekta v tekočih cenah brez povračljivega DDV, višina upravičenih stroškov, dinamika izvedbe projekta, vrednost sofinanciranja MGRT in dinamika sofinanciranja projekta, ipd.)). **Prijavitelj namreč v dopolnitvi vloge ne bo smel** **spreminjati višine zaprošenih sredstev tistega dela vloge, ki se veže na tehnične specifikacije predmeta vloge ali tistih elementov vloge, ki vplivajo ali bi lahko vplivali na drugačno razvrstitev njegove vloge glede na preostale vloge, ki jih je ministrstvo prejelo v postopku dodelitve sredstev.** Prijavitelj sme ob pisnem soglasju ministrstva popraviti očitne računske napake, ki jih ministrstvo odkrije pri pregledu in ocenjevanju vlog.

1. **Podatki o prijavitelju**

Na strani **Podatki o prijavitelju** se vnesejo vsi podatki o prijavitelju oz. občini, odgovorni osebi prijavitelja oz. občine, podatki o transakcijskem računu in nazivu banke ter kontaktni osebi prijavitelja oz. občine za izvajanje projekta (skrbnik pogodbe o sofinanciranju).

Podatke je potrebno vnesti v vsa polja.

V polje »Transakcijski račun« in »Naziv banke« se vnese tisti transakcijski račun, ki bo del pogodbe o sofinanciranju.

Prijavitelji bodo pri določenih poljih v spletni aplikaciji opazili znak »i« (npr. pri polju »Transakcijski račun«). S pomikom kurzorja na znak »i« se pokaže dodatna informacija o tem polju oz. informacija o zahtevanem vnosu v to polje.

1. **Podatki o projektu**

**Razdelek »Splošni podatki«**

Na strani **»Podatki o projektu«** se v razdelku **»Splošni podatki«** vnesejo podatki o:

* celotnem oz. dolgem nazivu projekta;
* skrajšanem nazivu projekta brez kratic (**največ do vključno 49 znakov, uporaba kratic ni dovoljena**);
* lokaciji izvajanja projekta - naziv EPC (vnese se naziv EPC, ki je predmet vloge);
* namenu projekta (označiti je potrebno bodisi »Ureditev oz. dograditev EPC«, bodisi »Razširitev EPC«, lahko se označita oba namena (če bi bila del projekta tako ureditev oz. dograditev, kot tudi razširitev EPC)) ter
* celotni vrednosti projekta v EUR (v tekočih cenah brez povračljivega DDV).

**POMEMBNO!** Celotna vrednost projekta v EUR je vedno prikazana v tekočih cenah (razen v primeru, da je dinamika izvedbe oz. investiranja projekta krajša od enega leta) in **brez povračljivega DDV** (povračljivi DDV namreč ne predstavlja stroška projekta in se ga zato v vrednosti projekta ne prikazuje). Ponovno opozorilo, da mora biti vrednost projekta v EUR v tekočih cenah brez povračljivega DDV skladna z vrednostjo projekta v investicijski dokumentaciji.

**V skladu s pogoji javnega razpisa mora načrtovana vrednost projekta znašati najmanj 1.000.000,00 EUR v tekočih cenah ter brez davka na dodano vrednost** (oz. v stalnih cenah ter brez davka na dodano vrednost, če je predvidena dinamika izvedbe projekta krajša od enega leta).

**Razdelek »Velikost EPC«**

V razdelku **»Velikost EPC«** se vnesejo sledeči podatki:

* Velikost obstoječe EPC oz. degradiranega območja v hektarih;
* Velikost novih uporabnih površin v hektarih, ki bodo vzpostavljene v okviru projekta ter
* Nadaljnji potencial povečanja uporabnih površin EPC v hektarih.

**POMEMBNO!** Na javni razpis lahko kandidirajo projekti izgradnje infrastrukture EPC:

*Ureditev, dograditev oz. razširitev obstoječe EPC:*

* 1. katere obstoječa velikost je najmanj 5 ha (v skladu z veljavnim prostorskim aktom prijavitelja: dokazilo se pripne na listu »Podatki za ocenjevanje«),
	2. ki bo v okviru projekta, ki je predmet vloge na javni razpis, obsegala ureditev, dograditev ali širitev novih uporabnih površin v velikosti najmanj 1 ha,
	3. katere nadaljnji potencial povečanja uporabnih površin EPC je najmanj 2 ha (prostorski akt prijavitelja za ta del EPC je sprejet, ali v sprejemanju: dokazilo se pripne na listu »Podatki za ocenjevanje«).

*Vzpostavitev EPC na degradiranem območju:*

a. katerega velikost je najmanj 5 ha (v skladu z veljavnim prostorskim aktom prijavitelja: dokazilo se pripne na listu »Podatki za ocenjevanje«),

b. ki bo v okviru projekta, ki je predmet vloge na javni razpis, obsegalo vzpostavitev novih uporabnih površin v velikosti najmanj 1 ha,

c. katere nadaljnji potencial povečanja uporabnih površin EPC je najmanj 2 ha (prostorski akt prijavitelja za ta del EPC je sprejet, ali v sprejemanju: dokazilo se pripne na listu »Podatki za ocenjevanje«).

Razdelek **»Načrt razvojnih programov«**

V razdelku **»Načrt razvojnih programov«** se ustrezno označi (zgolj ena izmed možnosti):

* Projekt je uvrščen v NRP in usklajen z vlogo oz.
* Projekt je uvrščen v NRP, vendar ni usklajen z vlogo.

V okno **»Priloga: Sken NRP«** prijavitelj **pripne ustrezen sken NRP z označenim projektom**, ki je predmet vloge na javni razpis **ter sken veljavnega odloka o proračunu prijavitelja**.

**POMEMBNO!** Projekt mora biti ustrezno opredeljen v veljavnem aktu o proračunu prijavitelja, in sicer v načrtu razvojnih programov (v nadaljnjem besedilu: NRP) - tretji del proračuna. Naziv projekta, zneski in viri financiranja morajo biti v investicijskem dokumentu, v obrazcih vloge in v NRP skladni. V nasprotnem primeru mora prijavitelj priložiti podpisno izjavo, da bo najkasneje do vložitve prvega zahtevka za izplačilo uskladil NRP oziroma posebni del proračuna. Dokazilo o usklajenosti je prijavitelj dolžan posredovati najkasneje ob prvem zahtevku za izplačilo.

V kolikor projekt v NRP ni skladen z vlogo (v nazivu, vrednosti, virih financiranja), prijavitelj na koncu strani **»Podatki o projektu«** v okno **»Obrazec 2: Izjava o uskladitvi načrta razvojnih programov«** pripne skenirano podpisano, datirano in žigosano izjavo prijavitelja o uskladitvi NRP (obrazec 2 razpisne dokumentacije).

**Razdelek »Ukrepi projekta«**

V razdelek **»Ukrepi projekta«** se vnesejo ukrepi v smeri trajnostne naravnanosti projekta oz. t.i. ukrepi zelene/modre infrastrukture, in sicer tako, da se klikne na gumb »Dodaj vrstico« ter na gumb »+«.

V aplikacijo mora biti vneseno **najmanj 5 ukrepov v skupni višini najmanj 10 % stroškov gradbenih, obrtniških in instalacijskih (GOI) del**. Vsak ukrep se vnese posebej oz. za vsak ukrep se doda nova vrstica, naziv ukrepa (glejte spodaj, kjer so navedeni primeri ukrepov) ter **vrednost ukrepa** **v EUR brez DDV**. Skupni povzetek vseh ukrepov je viden s klikom na gumb »Prikaži v razpredelnici«, ki prikaže vse vnose v obliki tabelaričnega prikaza.

**POMEMBNO!** V okviru projekta mora biti izvedeno **najmanj pet (5) ukrepov v skupni višini 10 % stroškov gradbenih, obrtniških in instalacijskih (GOI) del na enem ali obeh področjih:**

* 1. **trajnostne naravnanosti projekta**, ukrepi kot na primer:
		1. raba obnovljivih virov energije za npr. javno razsvetljavo,
		2. recikliranje in zmanjševanje odpadnih snovi,
		3. energetska samooskrba EPC (za npr. javno razsvetljavo),
		4. vzpostavitev zbiralnika za ponovno uporabo odpadkov, postavitev polnilnice za električna vozila, ipd. oz.
	2. **t.i. modre oz. zelene infrastrukture**, ukrepi kot na primer**:**
		1. vzpostavitev zelenih otokov,
		2. zasaditev dreves,
		3. vzpostavitev vodnih površin,
		4. management padavinskih voda: vrsta ukrepov, ki uporabljajo rastlinske ali talne sisteme, prepustne pločnike ali druge prepustne površine ali substrate, zbiranje in ponovna uporaba meteorne vode ali urejanje okolice za shranjevanje, infiltracijo padavinske vode in zmanjšanje pretokov v kanalizacijske sisteme ali v površinske vode, ipd..

**Razdelek »Gradbeno dovoljenje«**

V razdelku »Gradbeno dovoljenje« se izbere ena, dve ali vse možnosti (odvisno od narave projekta oz. potrebnih dovoljenj za poseg v prostor:

* **Gradbeno dovoljenje**: s klikom na to polje se odprejo polja za vnos dodatnih informacij o gradbenem dovoljenju (številka, datum izdaje ter datum pravnomočnosti; priložiti je potrebno sken gradbenega dovoljenja z vidnim žigom o pravnomočnosti;
* **Gradbeno dovoljenje ni potrebno, priloženo dokazilo upravne enote**: v primeru, da gradbeno dovoljenje ni potrebno, se vlogi priloži sken sklepa o zavrženju vloge za pridobitev gradbenega dovoljenja s strani upravne enote;
* **Gradbeno dovoljenje bo pridobljeno najkasneje do 31. 3. 2023**.

**POMEMBNO!** Prijavitelj mora imeti pravico graditi oziroma posegati v prostor v skladu z veljavno gradbeno zakonodajo. Pravnomočno gradbeno dovoljenje za celotno investicijo mora biti priloženo vlogi na prvi rok za oddajo vlog na javni razpis oz. ga mora prijavitelj ministrstvu predložiti najkasneje do dne 31. 3. 2023 (razen v primeru, ko v skladu z veljavno zakonodajo gradbenega dovoljenja ni potrebno pridobiti, kar mora biti dokumentirano in ustrezno obrazloženo s sklepom o zavrženju vloge za pridobitev gradbenega dovoljenja s strani upravne enote. V kolikor prijavitelj do dne 31. 3. 2023 ministrstvu pravnomočnega gradbenega dovoljenja ne bo predložil, se šteje, da je pogodba o sofinanciranju razvezana, s čimer prenehajo vse obveznosti ministrstva do prijavitelja, prejemnik pa bo moral vrniti prejeta sredstva po tej pogodbi v roku 30 (tridesetih) dni od pisnega poziva MGRT, skupaj z zakonskimi zamudnimi obrestmi od dneva izplačila do dneva nakazila v proračunski sklad NOO oz. proračun RS. Za projekte, katerih vloge bodo oddane na drugi (2.) rok za oddajo vlog, mora biti že ob vlogi priloženo pravnomočno gradbeno dovoljenje (oz. sklep o zavrženju vloge s strani upravne enote).

**Razdelek »Lastništvo zemljišč«**

V razdelku **»Lastništvo zemljišč«** se izbere ena ali obe možnosti (odvisno od narave projekta):

* **So v lasti občine**: s klikom na to polje se odpre polje za vnos dodatnih podatkov, in sicer parcelne številke zemljišč, ki so v lasti prijavitelja na katerih bo zgrajena infrastruktura ter katastrska občina;
* **Niso v lasti občine, priložena dokazila**: s klikom na to polje se odpre polje za vnos dodatnih podatkov, in sicer parcelne številke zemljišč, ki niso v lasti prijavitelja na katerih bo zgrajena infrastruktura ter katastrska občina; vlogi se priložijo skeni ustreznih dokazil - glejte spodaj.

**POMEMBNO!** Zemljišče, na katerem bo zgrajena infrastruktura EPC, mora biti ob oddaji vloge v lasti prijavitelja. Če **zemljišče, na katerem bo zgrajena infrastruktura EPC, ni v lasti prijavitelja**, mora le-ta ob vlogi priložiti **pogodbo o najemu, pogodbo o ustanovitvi stavbne pravice, koncesijsko pogodbo sklenjeno med prijaviteljem in lastnikom zemljišča, služnostno pravico za gradnjo ali dokazilo, da je prijavitelj določen za upravljavca v skladu z 11. členom Zakona o stvarnem premoženju države in samoupravnih lokalnih skupnosti** (Uradni list RS, št. 11/18 in 79/18), s trajanjem še najmanj pet (5) let od datuma zaključka projekta .

**Razdelek »Povzetek namena in predmeta projekta«**

V tem razdelku prijavitelj odgovori na vprašanji »zakaj« oz. vzrok za prijavo projekta (opis potreb), »na kakšen način« oz. kratek povzetek aktivnosti v okviru projekta ter navede »namen projekta« (kaj se želi s projektom doseči).

Število znakov v posameznem polju je omejeno na 500 znakov (s presledki). Posamezno polje se lahko razširi s klikom v spodnji desni rob okna in premikanjem miške.

**Razdelek »Obvezne priloge« in razdelek »Ostale priloge«**

V teh dveh razdelkih **se vlogi na javni razpis priložijo naslednji skenirani dokumenti**:

* Obrazec 1: Izjava prijavitelja o izpolnjevanju in sprejemanju razpisnih pogojev (datirana, podpisana in žigosana);
* Obrazec 2: Izjava o uskladitvi načrta razvojnih programov (datirana, podpisana in žigosana);
* Obrazec 3: Vzorec pogodbe o sofinanciranju (parafirana na zadnji strani);
* Obrazec 4: Pooblastilo za pridobitev podatkov od Finančne uprave Republike Slovenije (datirana, podpisana in žigosana);
* Grafični prikazi;
* Investicijska dokumentacija (DIIP, IP, morebitna novelacija IP, odvisno od vrednosti investicije tudi Predinvesticijska zasnova: upoštevajoč Uredbo o enotni metodologiji za pripravo in obravnavo investicijske dokumentacije na področju javnih financ);
* Sklepi o potrditvi investicijske dokumentacije.

**POMEMBNO!** Glejte primer grafičnega prikaza (priloga 7 razpisne dokumentacije). Glede na to, da je potrebno na grafičnem prikazu navesti precej podatkov, označiti površine, ipd., je smiselno, da se vlogi priloži več grafičnih prikazov. Grafični prikazi naj bodo take velikosti, da bo možno ustrezno razbrati zahtevane podatke v skladu s pogoji javnega razpisa.

Prijavitelj mora vlogi predložiti grafični prikaz EPC (lahko tudi več grafičnih prikazov), ki je predmet vloge ter grafično prikazati vse predvidene posege v EPC. Na grafičnem prikazu mora biti jasno označeno:

* 1. območje ter površina celotne EPC, ki je predmet prijave;
	2. območje ter površina EPC, ki je predmet širitve v okviru prijave;
	3. že zasedene uporabne površine EPC in proste uporabne površine EPC ter jasno označene tiste nove uporabne površine EPC (najmanj 1 ha), ki jih bodo podjetja zasedla najkasneje v roku treh (3) let po zaključku projekta (najmanj 50 % novih prostih uporabnih površin);
	4. območje ter površina potencialne nadaljnje širitve EPC (izven projekta, ki je predmet vloge na javni razpis).

Grafični prikaz mora biti pripravljen in obrazložen tako, da bo iz njega jasno razviden odstotek zasedenosti uporabnih površin EPC. Priloga grafičnemu prikazu je tudi seznam vseh parcel in velikost le-teh.

1. **Podatki o investiciji**

**Razdelek »Podatki iz investicijskega dokumenta«**

V tem razdelku se v aplikacijo vnesejo sledeči podatki:

* **Začetek projekta:** za začetek projekta se šteje datum sklepa o potrditvi Dokumenta identifikacije projekta (v nadaljnjem besedilu: DIIP) s strani pristojnega organa prijavitelja;
* **Predviden zaključek projekta:** za zaključek izvajanja projekta se šteje zaključek vseh predvidenih aktivnosti iz vloge. Skrajni rok za zaključek izvajanja projekta v okviru javnega razpisa je 31. 3. 2026;
* **Skupna vrednost celotnega projekta v tekočih cenah brez povračljivega DDV:** v primeru, da bi bil projekt sestavljen iz več faz, se navede vrednost celotnega projekta (upoštevajoč vse faze projekta) v tekočih cenah brez povračljivega DDV, pa čeprav je npr. predmet vloge na javni razpis zgolj ena faza celotnega projekta.
* **Faza, ki je predmet projekta:** opisna navedba (npr. 1. faza, ipd. oz. projekt se ne izvaja v fazah ali podobno);
* **Vrednost prijavljenega projekta v tekočih cenah brez povračljivega DDV:** to polje se razlikuje od polja »Skupna vrednost celotnega projekta v tekočih cenah brez povračljivega DDV« le v primeru, da bi bil predmet projekta, ki se prijavlja na javni razpis, zgolj ena izmed faz celotnega projekta (v primeru, da se projekt ne izvaja v fazah oz. ni del nekega širšega projekta, sta vrednosti v poljih enaki; prav tako mora biti ta vrednost skladna z vrednostjo v polju »Celotna vrednost projekta v EUR (v tekočih cenah brez povračljivega DDV« na strani »Podatki o projektu«);
* **Ocenjen znesek povračljivega DDV:** navedite predvideno vrednost povračljivega DDV. V primeru, da se v okviru projekta DDV ne bo povračal, se navede vrednost 0,00 EUR;
* **Ocenjen znesek upravičenih stroškov projekta;**
* **Ocenjen znesek neupravičenih stroškov projekta;**
* **Zaprošena vrednost sofinanciranja:** v skladu s pogoji javnega razpisa največ v višini 1.300.000,00 EUR.

**POMEMBNO!** Sestavni del investicijske dokumentacije mora biti izračun finančne vrzeli, izdelan v skladu z Delegirano uredbo komisije 480/2014 (členi 15 do 19) in Izvedbeno uredbo komisije 2015/207 EU (člen 3 in Priloga III). Če se projekt izvaja v več fazah, se finančna vrzel izdeluje za fazo, ki je predmet vloge.

V skladu s pogoji javnega razpisa se lahko sofinancira največ 100 % upravičenih stroškov oz. največ do višine 1.300.000,00 EUR. V primeru, ko so diskontirani neto prihodki (DNR) višji od 0,00 EUR, lahko izračun finančne vrzeli pokaže, da prijavitelj ni upravičen do sofinanciranja 100 % upravičenih stroškov. Glejte primer spodaj: upravičeni stroški znašajo 900.000,00 EUR. Prijavitelj bi lahko prejel torej 900.000,00 EUR nepovratnih sredstev. Ker so DNR višji od 0,00 EUR je finančna vrzel pod 100 %, kar vpliva na izračun pripadajočega zneska in maksimalno višino sofinanciranja oz. nepovratnih sredstev.

Primer: Celotna vrednost projekta v stalnih cenah brez povračljivega DDV je enaka 1.000.000,00 EUR (v izračunu finančne vrzeli se uporabijo vrednosti v stalnih cenah). Višina upravičenih stroškov projekta je enaka 900.000,00 EUR. **Referenčna doba je 15 let** **(za vse projekte, ki se prijavljajo na razpis, mora biti uporabljeno to referenčno obdobje).**

|  |  |  |  |  |
| --- | --- | --- | --- | --- |
|

|  |
| --- |
| VREDNOSTI V **STALNIH** CENAH (v EUR) |

 |  | DISKONTIRANE VREDNOSTI (v EUR) | 4% |
| Leto (zap.št.) | Leto (letnica) | Investicijskistroški v stalnih cenah | Operativnistroški | Prihodki | Ostanekvrednosti | Neto denarni tok |  | Leto (zap.št.) | Leto (letnica) | Investicijskistroški | Operativnistroški | Prihodki | Ostanekvrednosti | Neto denarni tok |
| 0 | 2022 | 1.000.000,00 |   |   |   | -1.000.000,00 |  | 0 | 2022 | 1.000.000,00 | 0,00 | 0,00 | 0,00 | -1.000.000,00 |
| 1 | 2023 | 0,00 |   |   |   | 0,00 |  | 1 | 2023 | 0,00 | 0,00 | 0,00 | 0,00 | 0,00 |
| 2 | 2024 | 0,00 |   |   |   | 0,00 |  | 2 | 2024 | 0,00 | 0,00 | 0,00 | 0,00 | 0,00 |
| 3 | 2025 |   | 3.000,00 | 10.000,00 |   | 7.000,00 |  | 3 | 2025 | 0,00 | 2.666,99 | 8.889,96 | 0,00 | 6.222,97 |
| 4 | 2026 |   | 3.000,00 | 10.000,00 |   | 7.000,00 |  | 4 | 2026 | 0,00 | 2.564,41 | 8.548,04 | 0,00 | 5.983,63 |
| 5 | 2027 |   | 3.000,00 | 10.000,00 |   | 7.000,00 |  | 5 | 2027 | 0,00 | 2.465,78 | 8.219,27 | 0,00 | 5.753,49 |
| 6 | 2028 |   | 3.000,00 | 10.000,00 |   | 7.000,00 |  | 6 | 2028 | 0,00 | 2.370,94 | 7.903,15 | 0,00 | 5.532,20 |
| 7 | 2029 |   | 3.000,00 | 10.000,00 |   | 7.000,00 |  | 7 | 2029 | 0,00 | 2.279,75 | 7.599,18 | 0,00 | 5.319,42 |
| 8 | 2030 |   | 3.000,00 | 10.000,00 |   | 7.000,00 |  | 8 | 2030 | 0,00 | 2.192,07 | 7.306,90 | 0,00 | 5.114,83 |
| 9 | 2031 |   | 3.000,00 | 10.000,00 |   | 7.000,00 |  | 9 | 2031 | 0,00 | 2.107,76 | 7.025,87 | 0,00 | 4.918,11 |
| 10 | 2032 |   | 3.000,00 | 10.000,00 |   | 7.000,00 |  | 10 | 2032 | 0,00 | 2.026,69 | 6.755,64 | 0,00 | 4.728,95 |
| 11 | 2033 |   | 3.000,00 | 10.000,00 |   | 7.000,00 |  | 11 | 2033 | 0,00 | 1.948,74 | 6.495,81 | 0,00 | 4.547,07 |
| 12 | 2034 |   | 3.000,00 | 10.000,00 |   | 7.000,00 |  | 12 | 2034 | 0,00 | 1.873,79 | 6.245,97 | 0,00 | 4.372,18 |
| 13 | 2035 |   | 3.000,00 | 10.000,00 |   | 7.000,00 |  | 13 | 2035 | 0,00 | 1.801,72 | 6.005,74 | 0,00 | 4.204,02 |
| 14 | 2036 |   | 3.000,00 | 10.000,00 |   | 7.000,00 |  | 14 | 2036 | 0,00 | 1.732,43 | 5.774,75 | 0,00 | 4.042,33 |
| 15 | 2037 |   | 3.000,00 | 10.000,00 |   | 7.000,00 |  | 15 | 2037 | 0,00 | 1.665,79 | 5.552,65 | 0,00 | 3.886,85 |
|   | Skupaj | 1.000.000,00 | 39.000,00 | 130.000,00 | 0,00 | -909.000,00 |  |   | Skupaj | 1.000.000,00 | 27.696,88 | 92.322,93 | 0,00 | -935.373,95 |
|  |  |  |  |  |  |  |  |  |  |  |   |  |  |  |
|  |  |  |  |  |  |  |  |  |  |  | če je DNR>0: |  |  |  |
|   | v EUR |  | 1a) Najvišji upravičeni izdatki (EE=DIC-DNR): | 935.373,95 |  |  |  |
| Skupni investicijski stroški (nediskontirani) | 1.000.000,00 |  | 1b) Finančna vrzel (R=EE/DIC): | **93,54%** |  |  |  |
| Od tega upravičeni stroški (EC) - v **TEKOČIH** cenah\* | 900.000,00 |  | 2) Izračun pripadajočega zneska (DA=EC\*R): | 841.836,56 |  |  |  |
| Diskontirani investicijski stroški (DIC) | 1.000.000,00 |  | 3a) Najvišja stopnja sofinanciranja EU (CRpa): | 100% |  |  |  |
| Diskontirani neto prihodki (DNR) | 64.626,05 |  | **3b) Izračun najvišjega zneska EU (DA\*Crpa):** | **841.836,55** |  |  |  |

**Razdelek »Aktivnosti projekta«**

V razdelku »Aktivnosti projekta« se vnesejo vse aktivnosti, ki bodo izvedene v okviru projekta, opredeli se strošek (glede na določila javnega razpisa), vrednost aktivnosti ter višino upravičenih oz. neupravičenih stroškov v okviru posameznih aktivnosti (vedno v EUR v tekočih cenah brez povračljivega DDV).

Posamezno aktivnost se vnese s klikom na gumb »Dodaj vrstico«. S klikom na »+« se odprejo okna, v katera se vnesejo ustrezni podatki za posamezno aktivnost. Za vsako aktivnost je potreben ločen vnos.

Skupna vrednost vseh vnesenih aktivnosti mora biti enaka skupni vrednosti projekta v tekočih cenah brez povračljivega DDV (enako velja za seštevek upravičenih in neupravičenih stroškov). S klikom na gumb »Prikaži v razpredelnici« se lahko preveri vnos podatkov v obliki tabelaričnega prikaza.

Primer vnesenih aktivnosti:

|  |  |  |  |  |
| --- | --- | --- | --- | --- |
| **Aktivnost (posamezno aktivnost prijavitelj poimenuje sam)** | **Strošek (se izbere iz spustnega polja)** | **Celotna vrednost (v EUR)** | **Upravičen strošek (v EUR)** | **Neupravičen strošek (v EUR)** |
| Gradnja | Gradbena, obrtniška in instalacijska (GOI) dela | 1.000.000,00 | 1.000.000,00 | 0,00 |
| Trajnostna naravnanost projekta ter zelena/modra infrastruktura \* | Gradbena, obrtniška in instalacijska (GOI) dela | 200.000,00 | 200.000,00 | 0,00 |
| Nakup zemljišč \*\* | Nakup nezazidanih zemljišč | 200.000,00 | 120.000,00 (največ v višini 10 % upravičenih stroškov GOI del) | 80.000,00 |
| Spletna stran EPC, vizija razvoja EPC, izvajanje aktivnosti v podporo delovanju EPC \*\*\* | Stroški storitev zunanjih izvajalcev (izdelava vizije razvoja EPC, spletna stran, storitve v podporo delovanju EPC ...) | 140.000,00 | 100.000,00(največ v višini 10 % upravičenih stroškov GOI del oz. največ 100.000,00 EUR) | 40.000,00 |

\* V okviru projekta mora biti izvedenih najmanj 5 ukrepov v smeri trajnostne naravnanosti projekta oz. zelene/modre infrastrukture v višini najmanj 10 % stroškov GOI del. V konkretnem primeru predpostavljamo, da je stroškov GOI del 1,2 mio EUR, torej mora biti izvedeno najmanj 5 ukrepov v skupni višini najmanj 120.000,00 EUR.

\*\* Upravičeni stroški nakupa nezazidanega zemljišča v vlogi na javni razpis ne smejo predstavljati več kakor 10 % upravičenih stroškov GOI del.

\*\*\* Upravičeni stroški za zunanje storitve: izdelava vizije razvoja EPC, spletna stran, storitve v podporo delovanju EPC, so lahko v vlogi na javni razpis opredeljeni največ v višini 10 % upravičenih stroškov GOI del oz. največ v višini 100.000,00 EUR.

**Razdelek »Delovna skupina«**

V ta razdelek je potrebno vnesti podatki o kadrovski usposobljenosti prijavitelja. Za posameznega člana delovne skupine, ki bo izvajala projekt, se vnese vloga v projektu (npr. vodja projekta, vodja financ, ipd.), njegova naloga v projektu, ime in priimek, delovno mesto ter njegove delovne izkušnje. Vnesejo se samo podatki o članih delovne skupine v okviru prijavitelja.

Posamezen član delovne skupine se vnese s klikom na gumb »Dodaj vrstico«. S klikom na »+« se odprejo okna, v katera se vnesejo ustrezni podatki za posameznega člana delovne skupine. Za vsakega člana delovne skupine je potreben ločen vnos.

**Razdelek »Viri financiranja«**

V ta razdelek mora prijavitelj ločeno vnesti:

* Seznam državnih virov financiranja;
* Seznam občinskih virov financiranja;
* Seznam ostalih virov financiranja.

Posamezen državni/občinski/ostali vir financiranja se vnese s klikom na gumb »Dodaj vrstico«. S klikom na »+« se odprejo okna, v katera se vnesejo ustrezni podatki. Za vsak vir financiranja je potreben ločen vnos.

V »Seznamu državnih virov financiranja« se pri viru financiranja MGRT (PP 221478 C3K9ID Zagotavljanje inovativnih ekosistemov ekonomsko-poslovne infrastrukture-NOO-MGRT) polje »Realizirano do vključno 2021« ne vnaša, saj je ta vir financiranja potrebno opredeliti od leta 2022 dalje. Pri državnih virih financiranja morajo biti viri za postavko PP 221478 C3K9ID Zagotavljanje inovativnih ekosistemov ekonomsko-poslovne infrastrukture-NOO-MGRT vneseni samo enkrat ter za vsa leta sofinanciranja (ne sme se uporabiti ukaz »Kopiraj«, saj bi s tem kopirali vir financiranja MGRT PP 221478 in bi lahko prišlo do podvajanja podatkov oz. dvakratnega prikazovanja navedenega vira financiranja MGRT).

Skupni povzetek vseh virov financiranja (ločeno glede na državne/občinske/ostale vire financiranja) je viden s klikom na gumb »Prikaži v razpredelnici«, ki prikaže vse vnose v tabeli.

**Razdelek »Podatki o podjetjih, ki so del EPC«**

V tem razdelku se vnesejo podatki v:

* Seznam podjetij, ki že zasedajo obstoječe uporabne površine EPC;
* Seznam podjetij, ki so izkazala interes za vstop v urejen / razširjen / dograjen del EPC.

Podatki o podjetjih se vpišejo s klikom na gumb »Dodaj vrstico«. S klikom na »+« se odprejo okna, v katera se vnesejo ustrezni podatki. Za vsako podjetje je potreben ločen vnos.

V okno »SKD dejavnost« se vnese tista SKD dejavnost, ki jo posamezno podjetje dejansko izvaja v EPC. V kolikor iz uradnih evidenc (Ajpes) ni razvidno, da je podjetje registrirano za v vlogi navedeno SKD dejavnost, je potrebno kot dokazilo priložiti akt o ustanovitvi, iz katerega bo ta dejavnost razvidna. V primeru, da obstoječe podjetje izvaja več različnih dejavnosti v coni oz. se njegova dejavnost nanaša na več SKD, se vpiše tista SKD, ki jo imajo obstoječa podjetja skupno oz. primerljivo – le tako bo skladno z določili javnega razpisa projekt možno oceniti po merilu 6 (glejte spodaj).

**POMEMBNO!** Merilo 6 se presoja na podlagi standardne klasifikacije dejavnosti (v nadaljnjem besedilu: SKD) **obstoječih podjetij v EPC** ter na podlagi pisne utemeljitve prijavitelja. Podatki o podjetjih morajo izhajati iz vloge, **pri čemer se navede zgolj tista SKD dejavnost, ki jo podjetje dejansko izvaja v EPC** (ne samo, da je registrirano za neko dejavnost, temveč mora to dejavnost tudi izvajati na območju EPC) in ki omogoča presojo specializacije EPC, hkrati pa mora prijavitelj specializacijo podjetij ustrezno pisno utemeljiti (prijavni obrazec).

Predmet sofinanciranja ne morejo biti projekti, iz katerih je razvidno oz. bo tekom izvedbe projekta ali najkasneje v obdobju 5 (petih) let po izvedbi projekta ugotovljeno, da na novo opremljenih uporabnih površinah EPC podjetniško dejavnost opravljajo:

1. podjetja, katerih naložbe škodujejo ciljem blažitve podnebnih sprememb: naložbe v zvezi s fosilnimi gorivi (vključno z nadaljnjo uporabo), razen za toploto / moč na osnovi zemeljskega plina, ki je skladna s pogoji iz Priloge III smernic načela, da se ne škoduje bistveno (DNSH). Dejavnosti, ki so vključene v sistem trgovanja s pravicami do emisije CO2 ali njegovih ekvivalentov, razen v kolikor so predvidene emisije bistveno nižje od relevantnih primerljivih vrednosti, določenih za brezplačno dodelitev;
2. podjetja, katerih naložbe škodujejo prehodu v krožno gospodarstvo: naložbe v objekte za odstranjevanje odpadkov na odlagališčih, v obrate za mehansko biološko obdelavo (MBT) in sežigalnice za obdelavo odpadkov, pri čemer ta izključitev ne velja za naložbe v obrate, namenjene izključno obdelavi nevarnih odpadkov, ki jih ni mogoče reciklirati, obstoječe obrate, kjer je naložba namenjena povečanju energetske učinkovitosti, zajemanju izpušnih plinov za skladiščenje ali uporabo ali predelavi materialov iz sežigalnega pepela, pod pogojem da take naložbe ne povzročijo povečanja zmogljivosti obratov za predelavo odpadkov ali podaljšanja življenjske dobe obrata;
3. podjetja, ki se ukvarjajo z dejavnostmi, pri katerih lahko dolgotrajno odstranjevanje odpadkov dolgoročno škoduje okolju (npr. jedrski odpadki).
4. **Cilji in kazalniki**

**Razdelek »Vpliv na cilje projekta«**

Cilji javnega razpisa so:

* vpliv na hitrejši razvoj gospodarstva na regionalni in državni ravni,
* vpliv na povečanje dodane vrednosti podjetij,
* vpliv na povečanje zaposlovanja v podjetjih na območju investicije,
* transformacija degradiranih območij v EPC,
* vpliv na ustvarjanje ekosistemov podjetij z visoko dodano vrednostjo,
* vpliv na ustvarjanje industrijske simbioze znotraj EPC,
* vpliv na krepitev specializacije posamezne EPC.

Prijavitelj naj se v tem razdelku opredeli do navedenih ciljev projekta, pri čemer ni pogoj, da izvedba posameznega projekta vpliva na vse zgoraj navedene cilje javnega razpisa.

**Razdelek »Kazalniki učinka« in razdelek »Kazalniki rezultata«**

Kazalniki učinka so:

* število podprtih investicijskih projektov EPC,
* površina urejene / dograjene / razširjene EPC (v ha).

Kazalniki rezultata so:

* zasedenost novo opremljenih uporabnih površin urejene / dograjene / razširjene EPC s strani mikro, malih in srednjih podjetij (MSP; v % glede na nove uporabne površine).

**Kazalniki učinka se bodo dokazovali ob zaključku projekta, kazalniki rezultata pa tri (3) leta po zaključku projekta.**

V polje »Površina urejene / dograjene / razširjene EPC (v ha)« se vnese podatek o vseh površinah EPC, ki so predmet urejanja v okviru projekta (poleg novo opremljenih uporabnih površin tudi površine, ki so že zasedene s strani podjetij oz., na katerih se podjetniška dejavnost že opravlja).

**POMEMBNO!** Iz vloge mora biti razvidna predvidena zasedenost novo opremljenih uporabnih površin EPC, namenjenih podjetniški dejavnosti. Predmet sofinanciranja so lahko le projekti, ki v roku 3 (treh) let po zaključku projekta predvidevajo vsaj 50 % zasedenost novih prostih uporabnih površin EPC s strani MSP[[1]](#footnote-1). V navedeni % zasedenosti se ne štejejo:

* podjetja, ki se ukvarjajo s trgovinsko dejavnostjo (razen v primeru, da tako podjetje v poslovni coni vzpostavi logistično-distribucijski center);
* velika podjetja.
1. **Podatki za ocenjevanje**

Na tem listu se prijavitelj opredeli do meril v okviru javnega razpisa, ustrezno označi posamezno merilo, navede utemeljitev ter priloži dokazila s kateri podkrepi svojo utemeljitev (na primer pri velikosti EPC lahko priloži ustrezen prostorski akt ali grafični prikaz iz katerega je razvidna površina cone, ipd.; pri ukrepi trajnostne naravnanosti projekta oz. zelena/modra infrastruktura opiše navedene ukrepe, opredeli vrednost ukrepov v EUR brez DDV, priloži izsek iz investicijske dokumentacije oz. tehnično-tehnološki del, iz katerega je razvidno merila; pri investicijah na degradiranih območjih se npr. predloži izpis iz spletne aplikacije degradiranih območij,…).

1. **Končni pregled**

Na tem listu se preveri pravilnost vloge s klikom na gumb »Preveri podatke«. Prenese se vloga v pdf formatu[[2]](#footnote-2) in natančno preverijo vsi podatki.

Če je vloga pravilno validirana in preverjena popolnost, se vloga lahko odda. Po oddaji vloge ni možno več popravljati.

***VSEBINSKA IN TEHNIČNA PODPORA***

Dodatne informacije v zvezi s pripravo prijav in pojasnila k razpisni dokumentaciji so prijavitelju dosegljive na podlagi pisnega zaprosila, posredovanega na elektronski naslov **gp.mgrt@gov.si, s pripisom »za Javni razpis Podpora inovativnim ekosistemom ekonomsko-poslovne infrastrukture«**.

Vprašanja morajo prispeti na zgornji naslov najkasneje tri delovne dni pred iztekom prvega (1.) roka za oddajo vloge. Ministrstvo bo objavilo odgovore na vprašanja najkasneje en delovni dan pred iztekom prvega (1.) roka za oddajo vloge, pod pogojem, da je bilo vprašanje posredovano pravočasno. Vprašanja, ki ne bodo pravočasna, ne bodo obravnavana. Objavljeni odgovori na vprašanja postanejo sestavni del razpisne dokumentacije. Vprašanja in odgovori bodo javno objavljeni na spletnem naslovu https://www.gov.si/drzavni-organi/ministrstva/ministrstvo-za-gospodarski-razvoj-in-tehnologijo/.

Navodila za oddajo vloge preko spletne aplikacije so prav tako sestavni del razpisne dokumentacije.

Tehnična podpora v zvezi z registracijo v aplikacijo in vnosom v samo aplikacijo je dosegljiva na elektronskem naslovu podpora@erazpis.si.

Številka: 4300-2/2022/69

Ljubljana, 16. 3. 2022

1. Za opredelitev MSP in določitev velikosti podjetja se upošteva določila iz Priloge I Uredbe Komisije 651/2014/EU. Za povezane družbe se štejejo tudi podjetja, ki so povezana prek lastniških deležev fizičnih oseb z upoštevanjem določil Priloge I Uredba Komisije 651/2014/EU. [↑](#footnote-ref-1)
2. Ta funkcionalnost bo vzpostavljena naknadno. [↑](#footnote-ref-2)